**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL PROJEKTO** **„NORAGĖLIŲ KRAŠTO MSSNA IR VALSTYBINIŲ MELIORACIJOS SISTEMŲ BEI JŲ STATINIŲ REKONSTRUKCIJA“**

2021 m. gegužės 20 d. Nr. 34-813

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi ir 50 straipsnio 3 dalimi, Lietuvos Respublikos žemės ūkio ministro 2015 m. liepos 17 d. įsakymu Nr. 3D-578 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių patvirtinimo“ ir Lazdijų rajono savivaldybės 2021–2023 m. strateginio veiklos plano, patvirtinto Lazdijų rajono savivaldybės tarybos 2021 m. vasario 12 d. sprendimu Nr. 5TS-638 ,,Dėl Lazdijų rajono savivaldybės 2021–2023 m. strateginio veiklos plano patvirtinimo“, IV dalies ,,Lazdijų rajono savivaldybės veiklos programos“ Lazdijų rajono savivaldybės investicijų programa, Lazdijų rajono savivaldybės taryba n u s p r e n d ž i a:

1. Pritarti asociacijos ,,Noragėlių krašto melioracijos statinių ir sistemų naudotojų asociacija“ rengiamam investiciniam projektui „Noragėlių krašto MSSNA ir valstybinių melioracijos sistemų bei jų statinių rekonstrukcija“ ir Lazdijų rajono savivaldybės administracijai būti partneriu jį įgyvendinant. Bendra vertė – 375 000,00 Eur su PVM.

 2. Nustatyti, kad 15 proc. 1 punkte nurodytos projekto vertės su PVM bus finansuojama iš Lazdijų rajono savivaldybės biudžeto.

 3. Įgalioti Lazdijų rajono savivaldybės administracijos direktorių Lietuvos Respublikos teisės aktų nustatyta tvarka pasirašyti visus su projektu susijusius dokumentus.

 4. Pripažinti netekusiu galios Lazdijų rajono savivaldybės tarybos 2020 m. birželio 19 d. sprendimą 5TS-397 ,,Dėl projekto „Noragėlių krašto melioracijos statinių ir sistemų naudotojų asociacijos ir valstybinių melioracijos sistemų bei jų statinių rekonstrukcija“.

 5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Gintas Žukauskas, tel. 8 613 97 635

1. **LAZDIJŲ RAJONO SAVIVALDYBĖS TARYBOS SPRENDIMO „NORAGĖLIŲ KRAŠTO MSSNA IR VALSTYBINIŲ MELIORACIJOS SISTEMŲ BEI JŲ STATINIŲ REKONSTRUKCIJA“ PROJEKTO**

**AIŠKINAMASIS RAŠTAS**

2021-05-20

Lazdijų rajono savivaldybės tarybos sprendimo ,,Dėl projekto „Noragėlių krašto MSNA ir valstybinių melioracijos sistemų bei jų statinių rekonstrukcija“ projektas parengtas vadovaujantis Lietuvos Respublikos vietos savivaldos 18 straipsnio 1 dalimi.

 Šio sprendimo tikslas – pritarti investicinio projekto „Noragėlių krašto MSSNA ir valstybinių melioracijos sistemų bei jų statinių rekonstrukcija“ rengimui, kurio pareiškėja asociacija ,,Noragėlių krašto melioracijos statinių ir sistemų naudotojų asociacija“, ir Lazdijų rajono savivaldybės administracijai būti partneriu jį įgyvendinant. Bendra projekto vertė – 375 000,00 Eur su PVM. Taip pat nustatyti, kad 15 proc. šio projekto tinkamų išlaidų vertės su pridėtinės vertės mokesčiu (PVM) bus finansuojama iš savivaldybės biudžeto.

 Pozityvūs rezultatai – pagerės Lazdijų rajono savivaldybės Krikštonių, Seirijų ir Metelių kadastrinių vietovių bendro naudojimo melioracijos inžinerinės infrastruktūros techninė būklė, teigiamai veikianti kaimo gyventojų darbo bei gyvenimo sąlygas, sumažės žemdirbių nuostoliai dėl negauto derliaus ir dėl užliejamo turto, pagerės privažiavimas prie dirbamų laukų. Įgyvendinus šį projektą planuojama, kad bus sutvarkyta apie 166,20 ha melioruotos žemės, bus rekonstruojama apie 9,410 km melioracijos griovių, 11 vnt. pralaidų, 2,64 km drenažo rinktuvų, 13,19 km drenažo sausintuvų ir Metelių polderio pylimas – 0,700 km. Šie kiekiai yra preliminarūs, tikslūs kiekiai paaiškės parengus techninį projektą.

 Projekto neigiamos pasekmės – nenumatomos.

 Projekto sprendimo projektas neprieštarauja galiojantiems teisės aktams.

 Sprendimo projektą parengė Lazdijų rajono savivaldybės administracijos Kaimo ir žemės ūkio plėtros skyriaus vyr. specialistas Gintas Žukauskas.

Kaimo ir žemės ūkio plėtros skyriaus vyr. specialistas Gintas Žukauskas